Balkanlønn

Balkanlønn (Acer hyrcanum) er en lønneart.

Den er et lite, løvfellende tre eller busk og blir opptil 15 m høy. Bladstilken er tynn, 9–11 cm lang og rosa eller gul. Bladene er papiraktige, grunt tannete, 7–10 cm lange og 10–13 cm brede med 5 fliker. Undersiden er glatt. Blomsterstanden er en opprett halvskjerm som består av omtrent 20 gule blomster. Fruktene er glatte, 3 cm lange samaraer som sitter parvis nesten parallelt.

Balkanlønn vokser i kratt og åpen løv- og barskog, som regel på steinete, kalkrik jord og oftest 900–1800 moh., men av og til ned til 400 moh. og opp til 2400 moh. Beskrivelsen ovenfor gjelder nominatunderarten, subsp. hyrcanum. Arten er svært variabel og deles i en rekke underarter:
 subsp. hyrcanum – Transkaukasia, nordlige Iran, nordlige Tyrkia
 subsp. intermedium – Balkan
 subsp. keckianum – vest i de tyrkiske Taurusfjellene
 subsp. reginae-amaliae – fjellene i sentrale og sørlige Hellas
 subsp. sphaerocaryum – vest i de tyrkiske Taurusfjellene
 subsp. stevenii – Krim
 subsp. tauricola – Tyrkia, Syria, Libanon

Galleri

Litteratur

Eksterne lenker 
 

Lønneslekten
Europas trær
Vest-Asias trær
Planter formelt beskrevet i 1838
Takson navngitt av Carl Anton von Meyer
Takson navngitt av Friedrich Ernst Ludwig von Fischer